I det moderne hjem har de fleste familier flere apparater der er tilkoblet nettet. Det kan f.eks. være telefoner, stationære og bærbare pc’er, TV, spillekonsoller, virtual assistants osv. Teknologien gør vores hverdag nemmere, men på andre områder gør det os mere sårbar. Antivirus er software, altså et program, der har til formål at beskytte dine enheder mod udefrakommende hacker-angreb, trojanske heste, spyware osv. Antivirus har i dag også mange andre funktioner der har til formål at beskytte familien. Det kan f.eks. være firewalls, blokering af usikre hjemmesider, kontrol af barnets færden på nettet osv.